《和周元吉提刑席上得雨韵三首》
宋代·袁说友

西山忽作暮卷势，长蜺噀水驱炎晖。
雷车震动吹海立，火伞退炎如鹢飞。
天公不惮翻覆手，客醉何惜淋浪衣。
云收暑退夜空阔，归路已觉星河稀。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。